Dispartiet e oa bet an hunvre diouzh ar gwirvoud da-geñver festival etrebroadel ar filmoù e Berlin, ma oa bet roet ur priz da 2 film disheñvel-krenn : « Beaj Chihiro », ur gontadenn rannet etre prederouriezh hag ekologiezh, bet kaset da benn gant mestr meur ar bliverezh japanat Hayao Miyazaki diouzh un tu, ha diouzh un tu all « Bloody Sunday », gant ar Breizhveuriad Paul Greengrass, ma vez taolennet ur prantad lazhus eus istor enkadenn Norzhiwerzhon.